# IZVJEŠĆE O RADU KNJIŽNICE U AKADEMSKOJ GODINI 2023./2024.

**UVODNI DIO**

Knjižnica Filozofskog fakulteta i Muzičke akademije djeluje kao ustrojstvena jedinica sa svrhom cjelovitog i djelotvornog osiguranja uvjeta za realizaciju znanstveno-istraživačke, nastavne, obrazovne i stručne djelatnosti. Knjižnica kontinuirano djeluje od 1961. godine, a od ožujka 2017. godine službeno je prijavljena kao Ogranak Sveučilišne knjižnice u Upisnik knjižnica i knjižnica u sastavu kojeg vodi Nacionalna i sveučilišna knjižnica u Zagrebu.

Knjižnična djelatnost obuhvaća:

* nabavu, stručnu obradu, čuvanje i zaštitu knjižnične građe
* izgradnju i sređivanje knjižničnih fondova
* sudjelovanje u izradi skupnih kataloga i baza podataka
* osiguravanja korištenja i posudbe knjižnične građe, pristupa bazama podataka i drugim izvorima informacija
* pružanje usluga korištenje prostora i opreme knjižnice za učenje i istraživanje
* edukacija korisnika za korištenje knjižnice i informacijsko-referalnih usluga
* izgradnju i održavanje institucijskog repozitorija ustanove – DABAR
* vođenje dokumentacije o fondu i korisnicima
* revizija knjižnične građe te
* ostale usluge u skladu s potrebama korisnika i razvojem informacijske struke.

# PROSTOR I OPREMA

Knjižnica je smještena u prizemlju Filozofskog fakulteta, a sastoji se od dvije prostorije: **informacijskog odjela** i **čitaonice**. Informacijski prostor zauzima 70 četvornih metara i 410 metara polica. Dio knjiga koje nisu u stalnoj posudbi smješten je u zaključanim ormarima u predavaonicama (sobe 12, 17, 28/4, 28/5, u prizemlju i podrumu) sa ukupno 143 metara polica. U prostoriji se također nalaze: 2 radna pulta, 2 kataložna ormarića (na hrvatskom i talijanskom jeziku), šest radnih stolova i 8 stolica, 8 računala (dva stolna za stručne poslove djelatnika i 6 laptopa za korisnike).

**ČITAONICA**

Čitaonica je otvorena u veljači 2010. godine te su studenti konačno dobili prikladan prostor za učenje i rad od 60 četvornih metara. Čitaonica ima 43 sjedeća mjesta, 10 stolova i 4 računala za studente. Godine 2018. kupljen je novi ormar te je tada parcijalno revidirana i dislocirana sva građa „Ostavštine Zlatić“ koja je bila pohranjena u sobi 11 i nešto u starim ormarima sobe 12. Radi se o: 1.719 svezaka građe općeg fonda (knjige i periodika), 1.900 svezaka građe iz glazbene kulture (note, knjige i periodika), 179 gramofonskih ploča, 74 magnetofonske vrpce te predmeti za stalni izložbeni postav.

U izložbenom djelu nalazi se klavir Slavka Zlatića i njegov osobni radni stol. Projektor i platno vlasništvo su Filozofskog fakulteta. Nadzor nad postavom, građom i radom u čitaonici ima zaposleno osoblje Knjižnice.

U rujnu 2021. godine došlo je do problematike sa statikom zgrade. Prvi i drugi kat su zabranjeni za korištenje radi sigurnosti nastavnika i studenata. Zbog nedostatka prostora, Čitaonica je prenamijenjena u učionicu. To se nastavilo i u akademskoj godini 2022./2023. te 2023./2024.

# STANJE FONDA

Po svojem fondu Knjižnica Filozofskog fakulteta i Muzičke akademije nije samo visokoškolska, već i specijalna knjižnica, jer je građa koju posjeduje i koja se nabavlja isključivo namijenjena studijskim grupama i nastavnim programima koji se izvode na Fakultetu i Akademiji. Unutar aktivnog fonda izdvojena je zavičajna zbirka *Histrica,* fond glazbene zbirke, japanistike, anglistike, arheologije te fond talijanistike koji se nalazi na međukatu knjižnice. Knjižni fond sadrži 25.413 svezaka knjiga, 246 naslova domaćih časopisa i 126 naslova inozemnih časopisa, 1.360 jedinica audio materijala (gramofonske ploče, kasete, VHS-ovi i CD-ovi) te preko 2.779 ocjenskih radova.

# NABAVA

Knjižnica u svom poslovanju ne ostvaruje prihod. Materijalni uvjeti za neometan i djelotvoran rad osiguravaju se na temelju razvojnih planova i programa Filozofskog fakulteta, i Muzičke akademije.

Tijekom akademske godine za potrebe knjižnice nabavljeno je ukupno 268 knjižnih svezaka u ukupnoj vrijednosti od 6.224,56€. Kupljeno je 47 svezaka (1.296,61€), na dar od profesora, izdavača, razmjenom dobiveno je 221 svezaka (4.927,95€). Također je u knjižnicu razmjenom i darom pristiglo 4 naslova periodike.

Nabava obuhvaća knjige sa popisa obvezne i izborne literature, ostalu stručnu literaturu kao i one namijenjene za slobodno čitanje. Model financiranja i organizacija nabave izrađena je u dogovoru sa dekanima Fakulteta i voditeljice ogranka.

**Ukupno:**

|  |  |  |
| --- | --- | --- |
| **KNJIGE** | **SVEZAKA** | **VRIJEDNOST** |
| kupnja | 47 | 1.296,61€ |
| dar | 221 | 4.927,95€ |
| **UKUPNO** | **268** | **6,224.56**€ |

**Nabava po sastavnicama:**

|  |  |  |
| --- | --- | --- |
| **Filozofski fakultet** | **262** | **6.164.56€** |
| kupnja | 47 | 1.296,61€ |
| dar | 215 | 4.867,95€ |
| **Muzička akademija** | **6** | **60,00**€ |
| kupnja | 0 | 0€ |
| dar | 6 | 60,00€ |

# FORMALNA I SADRŽAJNA OBRADA

Radi uspješnog obavljanja informatičko-referalne djelatnosti knjižnica je dužna imati različite informativne izvore. Građa nabavljena tijekom 2023./2024. god. je inventarizirana te

opremljena naljepnicom sa signaturom. Knjige su kataloški obrađene, intenziviran je rad na kataloškoj obradi građe, te je u ovoj akademskoj godini u sustavu CROLIST uvršteno 203 nova naslova knjiga (sve sastavnice: FF, MA). Bar-code naljepnice tijekom ove godine dobilo 1022 svezaka knjiga (FF, MA). Od ukupno 25.413 svezaka knjiga, do sada je uneseno u sustav 13.833 svezaka knjiga.

Postojeći podaci o fondu su potpuni i u skladu s međunarodnim i domaćim pravilima za bibliografsko-kataložnu obradu te načelima i pravilima klasificiranja i predmetne obrade.

|  |  |  |
| --- | --- | --- |
|  | **KNJIGE** |  |
| **1.** | **Inventarizacija i signiranje knjiga** | **268** |
| **2.** | **Obrada u CROLIST-u:** |  |
|  | knjige | 90 |
|  | nakladničke cjeline | 20 |
|  | elektronička građa (CD, DVD, mrežne publikacije) | 6 |
| **3.** | **Izrada normativnih zapisa** | **97** |
| **4.** | **Preuzimanje zapisa (ukupno):** |  |
|  | knjige | 203 |
|  | preuzimanje nakladničkih cjelina | 59 |
| **5.** | **Unos primjerka b u lokalu** | **46** |
| **6.** | **Izrada master zapisa** | **1022** |
| **8.** | **Ispravci i redakture zapisa** | **96** |

# POSUDBA I ČLANSTVO

Radno vrijeme knjižnice za korisnike: ponedjeljak - petak od 8.00 do 15.00 sati.

Od 17.3.2023. do 20.7.2024. u Knjižnici je na ispomoći radila studentica.

U navedenom razdoblju u knjižnicu je učlanjeno 390 korisnika. Od ukupnog broja članova, 132 se odnosi na obnovu članstva, dok je 77 novo upisanih članova.

Preko CROLIST-a bilo je zaduženo 1.577 knjiga, a razduženo 1.712 jedinica građe.

|  |  |  |
| --- | --- | --- |
| ***KORISNICI*** |  |  |
| *UPISANI* | STUDENTI UNIPU | 286 |
|  | DJELATNICI UNIPU | 90 |
|  | OSTALI | 14 |
|  | **ukupno** | **390** |

|  |  |  |
| --- | --- | --- |
| *POSJETE* | STUDENTI UNIPU | 1.703 |
|  | DJELATNICI UNIPU | 585 |
|  | OSTALI+Čitaonica | 65 |
|  | **ukupno** | **2.353** |
| ***KORIŠTENA GRAĐA*** |  |  |
|  | KNJIGE | 2.349 |
|  | ČASOPISI | 48 |
|  | AV GRAĐA | 1 |
|  | OCJENSKI RADOVI | 8 |
|  | **ukupno** | **2.406** |

# DABAR

Godine 2015. u sklopu Digitalnih akademskih arhiva i repozitorija (DABAR) uspostavljen je institucijski repozitorij Sveučilišta Jurja Dobrile u Puli (dostupno na: <https://repozitorij.unipu.hr/>). Repozitorij je zbirka koja okuplja i trajno pohranjuje rezultate znanstveno-istraživačkog, intelektualnog i kreativnog rada Sveučilišta. Na taj način digitalni repozitorij povećava vidljivost i citiranost samih radova, doprinosi transparentnosti te potiče i ubrzava dijeljenje informacija u znanstvenoj i akademskoj zajednici. Pohranjivanjem u digitalnom repozitoriju radovi su trajno zaštićeni od gubitka.

Repozitorij je 2017. godine dodan u *OpenDOAR* (direktorij institucijskih repozitorija u otvorenom pristupu) , a 2019. godine u *OpenAIR* (Horizon2020 projekt Europske komisije koji promiče provedbu otvorenog pristupa znanstvenim publikacijama i istraživačkim podacima) što ga čini trećim u Hrvatskoj po broju radova u otvorenom pristupu. Uključivanjem repozitorija u navedene pan-europske infrastrukture ispunjavaju se obveze objave u otvorenom pristupu koju nalaže Europska komisija za sve *Horizon2020* projekte kao i obvezu pohrane istraživačkih podataka za određena znanstvena područja.

Na godišnjoj konferenciji **Dani e-infrastrukture - SRCE DEI 2021** Sveučilištu Jurja Dobrile u Puli dodijeljeno je priznanje za promicanje otvorenog pristupa. Institucijski repozitorij Sveučilišta predstavljen je kao jedan od najotvorenijih repozitorija u Hrvatskoj.

U srpnju 2021. Sveučilište Jurja Dobrile u Puli potpisuje sa Sveučilišnim računarskim centrom SRCE i ostalim hrvatskim sveučilištima, konzorcijski sporazum o **Inicijativi za Hrvatski oblak za otvorenu znanost (HR-OOZ).**

U srpnju 2022. Repozitorij Sveučilišta je registriran na v4 sučelje u OpenAIRE-u kako bi bilo u skladu sa europskom znanstvenom-istraživačkom infrastrukturom za pohranu, pronalaženje i ponovno korištenje podataka.

Ukupan broj radova koji je unesen u 2023./2024. godini:

|  |  |  |
| --- | --- | --- |
|  | **UKUPNO (od 2015.)** | **2023./2024.** |
| **FILOZOFSKI FAKULTET** | 548 | **102** |
| **MUZIČKA AKADEMIJA** | 138 | **21** |
| **UKUPNO** | 686 | **123** |

# KNJIŽNIČNO OSOBLJE

U knjižnici je zaposlena jedna djelatnica na radnom mjestu voditeljice Ogranka Knjižnice.

Osim istraživanja i praćenja potreba i zahtjeva korisnika, nabave te stručne obrade,

knjižničarka se brine o smještaju i čuvanju knjižne građe, neposredno radi s korisnicima (pružanje informacija i poduka korisnika) te održava veze sa srodnim knjižnicama i Sveučilišnom knjižnicom. Od 17.3.2023. u knjižnici je zaposlena studentica (preko

studentskog ugovora) na 5 sati kao ispomoć. Studentica je radila do 1.7.2024. godine. Voditeljica knjižnice je 1.4.2024. ostala na porodiljnom, a 1.7.2024. došla je zamjena – diplomirana knjižničarka Mirjana Valentić.

**Članstva, uredništva, povjerenstva:**

* Članica Društva bibliotekara Istre (2011.- danas)
* Članica Nadzornog odbora Društva bibliotekara Istre (2022.- )
* Članica Knjižničnog odbora / Stručnog vijeća Sveučilišne knjižnice u Puli (2018.- danas)
* Glavna urednica DABAR-a i urednica mrežnih stranica za Sveučilište Jurja Dobrile u Puli (2018.- danas)
* CroRIS koordinatorica Sveučilišta Jurja Dobrile u Puli i urednica mrežnih stranica (2022.- danas)
* Urednica modula CROSBI (2022.-  )
* Članica Radne grupe za implementaciju sustava SciFlow, Statista, Orbis (Sveučilište Jurja Dobrila u Puli) (2021.-danas)
* Članica Vijeća Istarske županije za književnost i izdavaštvo (2017.-2021.)

voditeljica Ogranka Knjižnice Vanessa Toić, prof., mag.bibl.